hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Megérkezett az iOS15.4 frissítéssel az Apple új fizetési megoldása, a “Tap to Pay” | FinTechZone
írta EGRI SZILVIA | 2022. 03. 24. | Apple Pay, Elektronikus fizetés, Mobiltárca, Összes hír, Paytechshow
Apple | bankkártya elfogadás | mobilfizetés | paytech | Tap to Pay
Január végén szivárogtatta ki a Bloomberg, hogy az Apple az iOS15.4 frissítéssel (várhatóan tavasszal) új fizetési megoldást tervez elindítani, amellyel a vállalkozások külön eszköz csatlakoztatása nélkül, közvetlenül az iPhone-jukon fogadhatnak érintéses fizetést. Az Apple február elején hivatalosan is megerősítette, hogy “Tap to Pay” néven fogja az új fizetési megoldást bevezetni, amivel a kereskedők számára megkönnyíti a bankkártya-elfogadást. Az iOS15.4 frissítés a napokban megérkezett és ezzel együtt számos újítás mellett a Tap to Pay is – osztotta meg a Wired magazin a napokban.
A “Tap to Pay” megoldás segítségével az iPhone bankkártya-elfogadó terminálként is használható, amivel az Apple a kereskedőknek kíván kedvezni. A „Tap to Pay” megoldás iPhone XS és azon felüli készülékeken érhető el.
A kasszánál a felhasználóknak elegendő lesz az iPhone-jukat, Apple okosórájukat, bankkártyájukat, vagy egyéb digitális pénztárcájukat, mobiltárcájukat a kereskedő iPhone-jához érinteni. A kereskedők a „Tap to Pay” fizetési megoldással elfogadhatják a legnagyobb kártyatársaságok, mint az American Express, Discover, Mastercard, Visa által kibocsátott kártyákat.
Idén februárban a fejlesztőknek kiadott iOS 15.4 beta 2 verzióban már megjelentek azok az API-k, amelyek lehetővé teszik az iPhone-on a “Tap to Pay” funkció használatát. A fejlesztőknek kiadott frissítés további részleteket is tartalmazott azzal kapcsolatban, hogyan használhatják majd ezt a funkciót a vendorok.
Az API leírásokból az is kiderült, hogy a “Tap to Pay” nemcsak az érintéses bankkártyákkal és az Apple Pay-jel fog működni, hanem más érintéses fizetésre alkalmas megoldásokkal is, mint például a Google Pay-jel, vagy a Samsung Pay-jel.
A legújabb fizetési trendek, fizetési megoldások, szabályozói és piaci várakozások kerülnek górcső alá 2022. április 27-én a PayTechShow 3.0: “Végletek között. Készpénzzel a metaverzumba?” c. konferencián. A paytech innovációk mellett kitérünk az AFR 2.0 aktualitásaira, a digitális jegybankpénzzel kapcsolatos törekvésekre, valamint a jövő vásárlási szokásaira is.
A Magyar Nemzeti Bank az AFR 2.0 javaslatcsomaggal kapcsolatban workshopot tart a PayTechShow-n. A résztvevők megismerhetik a javaslatcsomag eddigi részleteit, illetve visszajelezhetnek azzal kapcsolatban az MNB szakértőinek. További részletek itt.
Elsőként a Stripe léphet
Az Apple egyik partnere, amellyel szorosan együttműködik a Tap to Pay bevezetésén a Stripe, amelynek az oldalán előzetesen regisztrálni lehet az új szolgáltatásra, ami várhatóan tavasszal lesz elérhető az Egyesült Államokban.
Az év folyamán további fizetési szolgáltatók is csatlakozhatnak a Tap to Pay-hez és kínálhatják azt ügyfeleiknek. Arról továbbra sincs információ, mikor lesz elérhető a szolgáltatás Európában és Magyarországon. Ugyanakkor a Stripe európai cég és Magyarországon is jelen van, így számíthatunk a szolgáltatás mielőbbi megjelenésére itthon is.
Hamarosan az iPhone alkalmas lesz bankkártya-elfogadásra is. Tavasszal jöhet a megoldás., 2022.01.31.
Most már hivatalos! Jön az Apple a “Tap to Pay” fizetési megoldással. Az iPhone alkalmas lesz bankkártya-elfogadásra., 2022.02.09.
[Wired, The Paypers, Macworld, 9to5Mac] Címlapfotó: Apple Newsroom
← Kalandozások a blockchain világában: Hogyan állítsuk meg a blokklánc csillapíthatatlan energiaéhségét? Decentralizált pénzügyek (DeFi | 7. rész): A decentralizált tőzsdék közgazdaságtana →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.